# Estació de Sant Cugat Coll Favà

Mapa sinòptic línia R8 :
Sant Cugat Coll Favà, anteriorment Sant Cugat del Vallès, és una estació de ferrocarril, propietat d'Adif, situada al nord de la població de Sant Cugat del Vallès, a la comarca del Vallès Occidental. L'estació es troba a la línia Castellbisbal / el Papiol - Mollet, per on circulen trens de la línia R8 de Rodalies de Catalunya, operat per Renfe Operadora, i trens de mercaderies. L'estació és un intercanviador no directe amb la d'FGC de Volpelleres, que es troba a 730 metres de distància a peu.
Aquesta estació de la línia de Mollet al Papiol es va construir l'any 1982, com la resta de la línia, que es va construir com a ferrocarril orbital per evitar que els trens de mercaderies passessin per Barcelona. Però no va ser fins al 23 de maig de 2005 que va donar servei a trens de passatgers, amb l'entrada en funcionament de la R7 de Rodalies Barcelona, inaugurada oficialment el dia 16 de maig. A l'estació es van haver de fer obres per iniciar-hi el servei comercial. Posteriorment, el dia 26 de juny de 2011, es posà en servei la nova línia R8 de Rodalies de Catalunya, en substitució de la R7 de Rodalies Barcelona, que quedà escurçada entre l'estació de Sant Andreu Arenal per un costat —que n'és el nou inici— fins a l'estació de Cerdanyola Universitat, que n'és el nou final, amb enllaç amb la línia R8. La línia R8 és la primera línia de Rodalies de Catalunya, a l'àrea de Barcelona, que no passa per Barcelona.
Està previst el trasllat de l'actual estació de Sant Cugat del Vallès d'Adif just a sota de l'estació d'FGC de Volpelleres, de manera que l'intercanvi entre les línies S2 i S6 d'FGC i la línia R8 de Rodalies de Catalunya sigui més eficient i ràpid que actualment. Per tant, aquesta estació es clausurarà per proximitat amb la futura estació. De moment, però, es tracta només d'un projecte. En març de 2022 es va anunciar un canvi de nom que afecta dues estacions de Sant Cugat, amb l'objectiu de reduir l'ambiguitat. El nou nom va substituir l'anterior Sant Cugat del Vallés.
L'any 2019 va registrar l'entrada de 106.000 passatgers.

## Serveis ferroviaris

Rodalia de Barcelona :
| Procedència/Destinació | < | > | Procedència/Destinació |
| Martorell Central | Rubí Can Vallhonrat | Cerdanyola Universitat | Granollers Centre |
| Projectat |||||
| Martorell Central | Hospital General | Cerdanyola Universitat | Granollers Centre |
Vegeu Volpelleres pel que fa als serveis ferroviaris de Ferrocarrils de la Generalitat de Catalunya, amb els quals es pot enllaçar des d'aquesta estació.

## Tarifació

Aquesta estació s'ubica dins de la tarifa plana de l'àrea metropolitana de Barcelona: qualsevol trajecte entre dos dels municipis de l'àrea metropolitana de Barcelona valida com a zona 1.

## Galeria d'imatges

* L'estació disposa d'un aparcament
* Rètol i accés després de la reforma
* Andana direcció Martorell
* Ubicació prevista per l'intercanviador

## Referències

* ↑ «Canvi de nom en 10 estacions de metro, Rodalies i tramvia». [Consulta: 9 maig 2022].
* ↑ «Conegueu la línia R7». Rodalies de Catalunya. Generalitat de Catalunya. Arxivat de l'original el 2 d’abril 2010. [Consulta: 17 agost 2010].
* ↑ «Valoració de l'entrada en servei de la línia C7 de Rodalies». transportpublic.org. Associació per a la Promoció del Transport Públic, 23-05-2005. Arxivat de l'original el 6 de juny 2013. [Consulta: 17 agost 2010].
* ↑ Arenós, Paloma. «El tren deseado» (PDF) (en castellà). La Vanguardia, 17-05-2005. [Consulta: 17 agost 2010].
* ↑ «Inauguració de la nova línia C7 de Rodalies a Barcelona». laptp.org. Associació per a la Promoció del Transport Públic, 23-05-2005. Arxivat de l'original el 8 de desembre 2007. [Consulta: 17 agost 2010].
* ↑ «Modificació línia R7». Rodalies de Catalunya. Generalitat de Catalunya. Arxivat de l'original el 26 de juny 2011. [Consulta: 26 juny 2011].
* ↑ «Nova línia R8». Rodalies de Catalunya. Generalitat de Catalunya. Arxivat de l'original el 26 de juny 2011. [Consulta: 26 juny 2011].
* ↑ Ribes, Maria «Les estacions dels FGC i Renfe de Sant Cugat canviaran de nom». Cugat Mèdia, 23-03-2022 [Consulta: 15 abril 2022].
* ↑ «Anuari estadístic DPTOP 2019. Transport per ferrocarril». Departament de Territori i Sostenibilitat. Arxivat de l'original el 2024-03-28. [Consulta: 31 agost 2022].

## Vegeu també

* Estació de Volpelleres (FGC)
* Estació de Sant Cugat (FGC)
* Llista d'estacions d'Adif a Catalunya
* Xarxa ferroviària de Catalunya